Հոս 15 տարուան պարապութիւն մը կայ, 1080 մինչեւ 1095 թուականները, Ռուբէն իշխանի գործունէութեան մասին: Իր որդւոյն՝ Կոստանդինի (1095-1100) իշխանութեան միջոցին, առաջին խաչակրութիւնը անցած է արեւմուտքէն արեւելք եւ հայութեան կողմէ ստացած է կարեւոր օժանդակութիւն՝ բարոյապէս եւ նիւթապէս: Անոր օրով է, որ Արեւմուտքը ճանչցած է հայութիւնը, եւ Կոստանդին այս ձեւով ընդարձակած է իր հօր ժառանգութիւնը: